Obrazec št: 10

**VZOREC POGODBE**

**JAVNO KOMUNALNO PODJETJE GROSUPLJE d.o.o.**, Cesta na Krko 7, 1290 Grosuplje,

ki ga zastopa direktor Stanislav Stopar

Matična številka: 5144574000, ID za DDV oz. davčna št.: SI 65119037

(v nadaljevanju naročnik)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(naziv oz. firma, naslov oz. sedež ter navedba zastopnika)*

Matična številka: \_\_\_\_\_\_\_\_\_\_\_\_\_\_\_\_\_\_\_\_, ID za DDV oz. davčna št: \_\_\_\_\_\_\_\_\_\_\_\_\_\_\_\_\_\_\_\_,

TRR št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(v nadaljevanju dobavitelj)

**VZOREC POGODBE**

skleneta in dogovorita

**Pogodbo o dobavi električne energije**

**št. \_\_\_\_\_\_\_\_**

1. **člen**

Pogodbeni stranki ugotavljata, da:

* je naročnik izvedel postopek za oddajo javnega naročila za dobavo električne energije v skladu z določili Zakona o javnem naročanju (Uradni list RS, št. 91/2015 in 14/2018; v nadaljnjem besedilu: ZJN-3), ki je bil objavljen na Portalu javnih naročil dne 10. 2. 2021 pod št. objave JN JN000714/2021-W01, z namenom sklenitve pogodbe za dobavo električne energije,
* so bili pri izvedbi predmetnega javnega naročila in sklenitvi te pogodbe upoštevani vsi predpisi, ki v Republiki Sloveniji veljajo za pogodbe sklenjene na energetskem področju, ter določila Obligacijskega zakona in ostalih predpisov, ki urejajo pogodbena razmerja,
* je bil dobavitelj izbran kot najugodnejši ponudnik v postopku javnega naročanja iz prve alineje tega člena.
1. **člen**

Predmet te pogodbe je prodaja in dobava električne energije za merilna mesta, ki so v upravljanju naročnika. Merilna mesta so navedena v prilogi, ki je sestavni del te pogodbe. Predvidene količine niso zavezujoče za naročnika. V kolikor pride do spremembe plačnika na posameznem merilnem mestu ali ukinitve posameznega merilnega mesta, preneha uporabnost pogodbe za to merilno mesto. Vse morebitne stroške nastale s spremembami, kot navedeno v prejšnjem stavku, poravna naročnik.

Za merilna mesta, katera bo naročnik naknadno pridobil, se sklene aneks, cena se obračuna po ceni na enoto, ki velja s to pogodbo.

1. **člen**

Naročnik s podpisom pogodbe o prodaji in dobavi električne energije dovoli dobavitelju, da v njegovem imenu pri elektrooperaterju uveljavlja dostop do omrežja, zastopa njegove interese v zvezi z dostopom do omrežja ter od elektrooperaterja pridobi vse potrebne podatke za izvrševanje te pogodbe, vključno s telemetričnimi podatki. Dobavitelj se zavezuje elektrooperaterju posredovati vse prejete podatke o spremembah na strani naročnika.

1. **člen**

Dobavitelj bo prodal, naročnik pa nabavil dejansko dobavljene količine električne energije na posameznem merilnem mestu. Seštevek teh količin v posameznem letu je skupna letna poraba električne energije naročnika.

Predvidene letne količine električne energije je naročnik opredelil v ponudbenem predračunu in so okvirne, predstavljajo predvideno skupno letno porabo električne energije po tej pogodbi.

Pogodbena vrednost predstavlja skupna ponudbena vrednost po predračunu št. \_\_\_\_\_\_\_ z dne \_\_\_\_\_\_\_\_ ter znaša \_\_\_\_\_\_\_\_\_\_\_\_\_\_\_\_ EUR brez DDV.

1. **člen**

Cene za električno energijo za merilna mesta so določene ločeno za čas večje dnevne tarifne postave (VT) in manjše dnevne tarifne postave (MT) oziroma od enotne dnevne tarifne postavke (ET) ter se tako tudi obračuna. Čas trajanja posamezne tarife so opredeljeni v Akt o metodologiji za določitev regulativnega okvira in metodologiji za obračunavanje omrežnine za elektrooperaterje (Uradni list RS, št. [46/18](http://www.uradni-list.si/1/objava.jsp?sop=2018-01-2334), [47/18 – popr.](http://www.uradni-list.si/1/objava.jsp?sop=2018-21-2441), [86/18](http://www.uradni-list.si/1/objava.jsp?sop=2018-01-4222), [76/19](http://www.uradni-list.si/1/objava.jsp?sop=2019-01-3330), [78/19 – popr.](http://www.uradni-list.si/1/objava.jsp?sop=2019-21-3510) in [85/20](http://www.uradni-list.si/1/objava.jsp?sop=2020-01-1407)). Pogodbeni stranki se strinjata, da se upoštevajo vse morebitne spremembe navedenega akta.

Cene so določene glede na način merjenja na posameznem merilnem mestu.

|  |
| --- |
| Cena električne energije  |
| Zaračunljiv element | Cena (EUR/kWh) |
| Energija VT |  |
| Energija MT |  |
| Energija ET |  |

Cene v pogodbi so določene v EUR/kWh kot neto cene in se povišajo za vsakokrat veljavni DDV in druge davčne dajatve, ki jih s podpisom pogodbe prevzame v breme naročnik. Prav tako v cenah električne energije ni všteta cena za uporabo omrežja ter zakonsko predpisanih dajatev in prispevkov, ki se plačujejo na podlagi pogodbe o dostopu do omrežja.

1. **člen**

Obračunsko obdobje in način merjenja na posameznem merilnem mestu določa elektrooperater. Za obračun dobavljene električne energije se uporabljajo podatki registrirani na merilnih napravah posameznega merilnega mesta. Za pravilnost in točnost podatkov odgovarja elektrooperater.

Če se ugotovi, da je merilna naprava nepravilno registrirala električno energijo, pogodbeni stranki in elektrooperater skupaj ugotovijo obseg in čas nastanka napake. Ugotovljeno razliko dobavitelj poračuna v celoti pri naslednjem obračunu. Popravek se izdela za obseg in čas ugotovljene nepravilnosti, vendar največ za 12 (dvanajst) mesecev nazaj. Enako velja tudi v primeru ugotovitve napake pri obračunu.

1. **člen**

Dobavitelj se zavezuje dobavljati električno energijo v skladu z zahtevo Uredbe o zelenem javnem naročanju (Uradni list RS, št. 51/17 in 64/19), kjer bo vsaj 50 % delež električne energije, ki jo bo dobavitelj dobavil naročniku, pridobljen iz obnovljivih virov (OVE) oziroma soproizvodnje električne energije z visokim izkoristkom. Dobavitelj bo izpolnjevanje te zahteve izkazal s predložitvijo ustreznih dokazil o izvoru električne energije, ki jih izda pristojna institucija.

1. **člen**

Dobavitelj bo račun izdal enkrat mesečno, ločeno s prikazom porabe za vsako merilno mesto, za količine, ki so bile dobavljene v prejšnjem mesecu in pripadajočim zneskom. Račun bo vseboval specifikacijo porabljenih količin, ki bo vsebovala davek na dodano vrednost ter jasno opredeljene vse predpisane dajatve.

Dobavitelj bo na koncu leta s popisom števcev naredil celotni obračun letnega obdobja in v skladu z obračunom izdal račun za morebitne porabljene količine, ki jih tekom leta ni zajel v računih. Obračun bo naredil za posamična merilna mesta in za vsako posebej izdal račun. Znesek računa, izdanega na podlagi obračuna, je razlika med zneskom za dejansko dobavljeno električno energijo ter že zaračunanimi dobavami električne energije tekom leta.

1. **člen**

Naročnik poravna račun za prevzeto električno energijo v roku 30 dni od dneva izdaje računa. Kot datum plačila se šteje dan, ko plačilo prispe banki, pri kateri ima dobavitelj transakcijski račun.

V primeru zamude s plačilom bo dobavitelj zaračunal naročniku zakonske zamudne obresti za čas od dneva zapadlosti računa do dneva plačila. V kolikor plačilo zapade na dela prost dan ali soboto, to šteje, da je zapadlo v plačilo naslednji delovni dan, zamudne obresti se za to obdobje ne obračunajo.

1. **člen**

Naročnik reklamacije v zvezi s pogodbo in njenim izvajanjem poda v pisni obliki, dobavitelj pa je nanjo dolžan pisno odgovoriti najkasneje v roku 8. (osmih) delovni dni od prejema.

V primeru reklamacije računa mora to naročnik uveljavljati v roku 8. (osmih) delovnih dni po prejetju računa, s pisnim ugovorom, v katerem navede razlog za reklamacijo oziroma zaprosi dobavitelja za dodatne informacije in obrazložitev glede prejetega računa. V času postopka uveljavljana reklamacije se zakonske zamudne obresti ne obračunajo.

1. **člen**

Dobavitelj se zavezuje, da bo dobavljal naročniku električno energijo na način in pod pogoji določenimi s to pogodbo. Dobavitelj se zavezuje svoje obveznosti po tej pogodbi izpolniti strokovno, kvalitetno in skrbno v skladu z zahtevami naročnika, ki so bile navedene v razpisni dokumentaciji in predloženi ponudbi dobavitelja ter skladno s pravili stroke, zakonodajo in vso skrbnostjo dobrega gospodarstvenika. V primeru, da bo dobavitelj za izpolnitev pogodbe vključil podizvajalce, odgovarja za njihovo ravnanje, kot če bi pogodbo izpolnjeval sam.

1. **člen**

Dobavitelj bo za naročnika brez dodatnih stroškov opravljal še naslednje storitve:

* uveljavljal dostop do omrežja pri pristojnem elektrooperaterju,
* izvedel prijavo bilateralnih pogodb na organiziranem trgu,
* arhiviral podatke o obračunskih vrednostih (v elektronski obliki) za obdobje enega leta,
* na zahtevo naročnika zagotovil skupno letno ali polletno poročilo, razdeljeno po mesecih in merilnih mestih, o porabi in stroških električne energije za vsa odjemna mesta,
* enkrat na leto analiziral podatke o porabi in stroških za porabljeno električno energijo in na podlagi tega naročniku predlagal morebitno energetsko optimizacijo,
* v skladu z 10. členom Zakona o učinkoviti rabi energije (Uradni list RS, št. [158/20](http://www.uradni-list.si/1/objava.jsp?sop=2020-01-2762)) zagotovil prihranke električne energije v skladu z uredbo, ki jo izda vlada za posamezno obdobje.
1. **člen**

Naročnik in dobavitelj za namen izvajanja te pogodbe določita kontaktni osebi:

|  |  |  |
| --- | --- | --- |
|  | Dobavitelj  | Naročnik |
| Ime priimek |  |  |
| Telefon |  |  |
| e-pošta |  |  |

V primeru sprememb kontaktnih oseb sta pogodbeni stranki dolžni obvestiti ena drugo najkasneje v petih (5) dneh od nastalih sprememb. Vsa komunikacija v zvezi z izvajanjem te pogodbe poteka izključeno v slovenskem jeziku.

1. **člen**

Naročnik lahko od te pogodbe odstopi brez odpovednega roka in brez kakršnegakoli nadomestila oziroma obveznosti povrnitve škode, če dobavitelj, kljub pisnim opozorilom naročnika:

* ne upošteva reklamacij, ki jih naročnik javlja na dogovorjen način,
* ne izpolnjuje določil te pogodbe,
* ne upošteva s to pogodbo dogovorjene cene,
* brez soglasja naročnika naknadno izvajanje pogodbe prepusti v izvedbo podizvajalcem.

V primeru neizpolnjevanja pogodbe s strani dobavitelja, za primer, da ne dobavi električne energije, mora naročniku povrniti škodo in stroške, ki jih je naročnik imel, ker je moral zaradi dobaviteljevega neizpolnjevanja obveznosti električno energijo nabaviti drugje.

Za poplačilo nastalih stroškov in škode lahko naročnik unovči finančno zavarovanje za dobro izvedbo pogodbenih obveznosti, v kolikor pa le-ta ne zadostuje, mora dobavitelj plačati razliko do polne višine nastalih stroškov in škode v 30. dneh od datuma prejema pisnega zahtevka naročnika.

1. **člen**

Dobavitelj lahko naročniku odpove pogodbo zaradi neplačila 2 zaporednih obveznosti za dobavo energije. Pred odpovedjo mora dobavitelj pisno pozvati naročnika k plačilu s priporočeno pošto, ter mu omogočiti dodaten rok za plačilo obveznosti.

V primeru, da naročnik ne plača vseh pogodbenih obveznosti niti v 10. (desetih) dneh po pisnem opominu, lahko dobavitelj po predhodnem pisnem obvestilu odstopi od pogodbe o prodaji električne energije in obvesti pristojnega elektrooperaterja o prenehanju prodaje električne energije naročniku.

1. **člen**

Pogodbeni stranki se zavezujeta, da bosta vse podatke in informacije iz te pogodbe in prilog k tej pogodbi ali v zvezi z izvrševanjem te pogodbe obravnavali kot poslovno skrivnost.

Določila prejšnjega odstavka tega člena se ne uporabljajo za podatke, ki se posredujejo skladno z zahtevami Energetskega zakona (v nadaljevanju EZ-1; Uradni list RS, št. [60/19](http://www.uradni-list.si/1/objava.jsp?sop=2019-01-2673) – uradno prečiščeno besedilo, [65/20](http://www.uradni-list.si/1/objava.jsp?sop=2020-01-0977) in [158/20](http://www.uradni-list.si/1/objava.jsp?sop=2020-01-2762) – ZURE) oz. drugih področnih podzakonskih predpisov in podatkov, ki morajo biti objavljeni ali javno dostopni skladno z določili predpisov s področja javnih naročil.

1. **člen**

Višja sila pomeni vse nepredvidene in nepričakovane dogodke, ki nastopijo neodvisno od volje strank in ki jih stranki nista mogli predvideti ob sklepanju pogodbe ter vplivajo na izvršitev pogodbenih obveznosti. Nobena od strank ni odgovorna za neizpolnitev svojih obveznosti iz razlogov, ki so izven njenega nadzora in je ni bilo mogoče predvideti ali preprečiti.

1. **člen**

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki, razen če ni v tej pogodbi določeno drugače. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba. Sprememba pogodbe ne sme biti bistvena skladno s 95. členom ZJN-3.

1. **člen**

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti z razlogi iz prejšnjega odstavka tega člena oziroma z drugimi ukrepi v skladu s predpisi Republike Slovenije.

1. **člen**

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca (tretja alineja četrtega odstavka 67. člena ZJN-3).

1. **člen**

Morebitne spore v zvezi z izvajanjem te pogodbe bosta pogodbeni stranki skušali rešiti sporazumno v skladu s pogodbo. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču po sedežu naročnika.

1. **člen**

Pogodba je sklenjena in prične veljati z dnem, ko jo podpišeta obe pogodbeni stranki, pod odložnim pogojem po predložitvi zavarovanja za dobro izvedbo pogodbenih obveznosti.

Trajanje pogodbe je 12 mesecev od datuma sklenitve pogodbe.

1. **člen**

Pogodba je sestavljena v dveh (2) enakih izvodih, od katerih prejme vsaka stranka po en (1) izvod.

|  |  |
| --- | --- |
| Datum:  | Datum:  |
|  |  |
| Naročnik: Javno komunalno podjetje Grosuplje d.o.o.Direktor Stanislav Stopar | Dobavitelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |